[{"text_idx": "#000000", "text": "Sarnaselt nii mo\u0303negi kaasleveldajaga, veetsin ka mina veebruari esimesed pa\u0308evad Ubisofti uue tulistamisma\u0308ngu The Divisioni beetaga salapa\u0308rase viiruse ikkes a\u0308gava New Yorgi linnadz\u030cunglis. No\u0303u ja (peamiselt) jo\u0303uga u\u0308ritasin vastu seista ru\u0308u\u0308stajate, bandiitide ja muud sorti kriminaalide jo\u0303ukudele, kes na\u0308evad linna tabanud haigusepuhangu raames vo\u0303imalust to\u0303lgendada terminit \u201eseadusekuulekus\u201c mo\u0303nevo\u0303rra laialivalguvamalt kui tavaliselt. Mu kaasleveldajatest eristas minu New Yorgi komandeeringut aga kaks asja. Esiteks, mina vo\u0303tsin The Divisioni beeta ette PlayStation 4 konsoolil. Teiseks, erinevalt mitmetest teistest otsustasin mina ma\u0308ngule la\u0308heneda nii, kuidas seda tegema ei peaks \u2013 u\u0308ksi."}, {"text_idx": "#000001", "text": "Ma olen alati olnud u\u0308ksikma\u0308ngude suur austaja. Ekraani ette istudes ja puldi ja\u0308rele haarates otsin eelko\u0303ige kaasakiskuvat lugu, mida mitmikma\u0308ngud paraku pakkuda ei taha ega suuda. Vo\u0303rguma\u0308ngud pole seega mind kunagi haaranud ning pagan vo\u0303taks, ma ei saa ju oma va\u0308a\u0308rtusi maha mu\u0308u\u0308a lihtsalt selle pa\u0308rast, et Ubisoft otsustas, et The Divison on mitmikma\u0308ng, mida on ko\u0303ige mo\u0303istlikum nautida virtuaalsete so\u0303prade seltsis. So\u0303brad!? Ei, aita\u0308h! Milleks mulle nemad, kui ainsad asjad, mida ma supergripiepideema ka\u0308es vaevlevas New Yorgis ko\u0303ige enam usaldada saan, on mu ustav automaatrelv ja va\u0308lkkiire pa\u0308a\u0308stikuso\u0303rm."}, {"text_idx": "#000002", "text": "Isegi kui kuulujutud The Divisioni graafilisest allaka\u0308igust to\u0303ele vastavad, on tegu visuaalselt kauni ja detailse ma\u0308nguga"}, {"text_idx": "#000003", "text": "Sestap astusin oma esimesed sammud The Divisioni New Yorgi virulentsetel ta\u0308navatel uhkes u\u0308ksinduses ning vo\u0303ib-olla just seeto\u0303ttu tundus ma\u0308ngu postapokalu\u0308ptiline olustik mulle ma\u0308rksa mo\u0303jusamana. The Division on graafiliselt kaunis ma\u0308ng, mis annab edukalt edasi pildi linnast, mis on lu\u0308hikese aja jooksul kukkunud ko\u0303rgelt va\u0308ga madalale \u2013 lumetormi mattunud ta\u0308navatel ilmuvad aeglaselt na\u0308htavale purukstulistatud autode hu\u0308ljatud vrakid, massiivsete pilvelo\u0303hkujate aknad on tu\u0308hjad ja pimedad, siin-seal kiirustab mo\u0308o\u0308da vaikseid ta\u0308navaid mo\u0303ni u\u0308ksik elluja\u0308a\u0308ja ning vahel kostab kaugusest laskude, plahvatuste ja karjete kauge kaja. Isegi kui kuulujutud The Divisioni graafilisest allaka\u0308igust to\u0303ele vastavad, on tegu visuaalselt kauni ja detailse ma\u0308nguga."}, {"text_idx": "#000004", "text": "Olles mo\u0303nda aega vantsinud mo\u0308o\u0308da lumiseid ta\u0308navaid, hakkasid kuulid lo\u0303puks ka minu suunas vihisema. Ma vajutasin nuppu ja mu tegelane kleepus ku\u0308u\u0308rutades vastu la\u0308himat taksot. Ma vajutasin teist nuppu ja ta hu\u0308ppas pu\u0308sti ning sihtis relvatoru vaenlaste poole, kolmandat nuppu vajutades saadeti nende poole teele kuulivalang. Kuigi samal ajal u\u0308ritas The Division mulle o\u0303petada baasteadmisi tulistamisest, varjumisest, liikumisest jne, siis mul ei olnud ma\u0308ngu poolt pakutavaid juhiseid vaja. Ma ei saanud mo\u0308o\u0308da mo\u0303ttest, et see ko\u0303ik na\u0308ib nii u\u0308dini tuttav. Tulistamine, varjumine, granaatide loopimine; salapa\u0308rase viiruse ka\u0308es vaevlev linn, mis ootab korrakaitsjaid \u2013 ma olen seda kindlasti varem ma\u0308nginud, rohkem kui korra. The Division on ku\u0308ll suurejooneline, massiivne ja ambitsioonikas, kuid seda ko\u0303ike suurstuudiote AAA ma\u0308ngudele omasel moel \u2013 ei u\u0308ritata luua midagi originaalset, vaid korratakse juba vanu tuttavaid trikke, lihtsalt suursugusemalt ja rohkemate pikslitega."}, {"text_idx": "#000006", "text": "Pa\u0308rast esimest vo\u0303idukat tulevahetust jo\u0303uan oma uude baasi, mis on aga va\u0308ga nigelas olukorras. Vaja on ko\u0303ike, alustades medikamentidest ja turvavarustusest, lo\u0303petades arstide ja lahingus karastunud so\u0303duritega. Minu ees avaneb mitu po\u0303hiloo missiooni, mis ko\u0303ik keskenduvad baasi paremale ja\u0308rjele arendamisele. Lisaks sellele saan nu\u0308u\u0308d ligipa\u0308a\u0308su ka mitmetele erinevatele ko\u0303rvalmissioonidele ning muljetavaldava va\u0308limusega kaardimenu\u0308u\u0308le siirdudes avastan, et kuigi beetas on ma\u0308ngijaile avatud vaid va\u0308ike osa Manhattani saarest, on tegu siiski u\u0308sna suure alaga, kus jagub tegevust enam kui piisavalt. Menu\u0308u\u0308des ringi uidates avastan veel vo\u0303imaluse oma karakterile kogemuspunktide eest uusi oskusi soetada. Oma kaks olemasolevat punkti otsustan panustada kleepuva granaadi ja kuulide eest kaitsva kilbi lunastamisele. Ja\u0308rgmises menu\u0308u\u0308s saan la\u0308hemalt uurida ja modifitseerida oma relvi ja varustuse ko\u0303iki detaile. Siin otsustan oma automaati ta\u0308iustada suurema salve ja summutiga."}, {"text_idx": "#000007", "text": "The Division on ku\u0308ll suurejooneline, massiivne ja ambitsioonikas, kuid seda ko\u0303ike suurstuudiote AAA ma\u0308ngudele omasel moel \u2013 ei u\u0308ritata luua midagi originaalset, vaid korratakse juba vanu tuttavaid trikke, lihtsalt suursugusemalt ja rohkemate pikslitega"}, {"text_idx": "#000008", "text": "Olles po\u0303iganud la\u0308bi relva- ja varustusemu\u0308u\u0308a juurest, lahkun baasist ning vo\u0303tan suuna la\u0308hima po\u0303hiloo missiooni poole \u2013 vaja on pa\u0308a\u0308sta arst, kes vo\u0303ib saladuslikust viirusest midagi teada ning kulub a\u0308ra ka minu uhiuues baasis. Alustades saan valida raskusastme, millest so\u0303ltub kogemuspunktide arv ja varustus, mis missiooni ta\u0308itmisel auhinnaks saadakse. Siin tuleb esimest korda selgelt esile minu ma\u0308ngustiili sobimatus The Divisioni keskse ideega \u2013 u\u0308ksikud hundid kaugele ei jo\u0303ua. Missiooni jooksul suren mitu korda, kuna vaenlasi on palju ja avarad tasandid pakuvad neile ha\u0308id vo\u0303imalusi mulle selja taha hiilimiseks. Kujutan ette, et paari kaaslase seltsis muutuks ko\u0303nealune missioon mitmete va\u0308iksemate lahingute strateegiliseks vaatema\u0308nguks, mina aga u\u0308ritan iga hinna eest ellu ja\u0308a\u0308da ning u\u0308ksikuid vaenlaseid kaugusest ta\u0308psete laskudega maha noppida."}, {"text_idx": "#000009", "text": "Mo\u0303ne aja pa\u0308rast suudan ha\u0308tta sattunud tohtri siiski surma suust pa\u0308a\u0308sta. Nu\u0308u\u0308d otsustan seada sammud Dark Zone\u2019i poole. Tegemist on eraldatud alaga The Divisioni kaardil, mis on spetsiifiliselt mo\u0303eldud PvP ma\u0308nguks. Dark Zone\u2019i sisenemine on muljetavaldavalt kiire ja sujuv ning u\u0308hta\u0308kki seisan ma silmitsi ma\u0308ngijatega u\u0308le kogu maailma. Taaskord kujutan, ette kuidas nelja-viie so\u0303braga oleks see ma\u0308ngukomponent ma\u0308rksa mitmeku\u0308lgsem u\u0308ksinda avastamisest. Huvitav oleks mitmekesi teistele ma\u0308ngijatele varitsusi korraldada, lootes saada ka\u0308si ku\u0308lge nende parimatele relvadele, samas pidevalt peljates oma meeskonnakaaslaste reeturlikkust. See inimlik element teebki Dark Zone\u2019i u\u0308heks The Divisioni huvitavamaks osiseks \u2013 koosto\u0308o\u0308 teiste ma\u0308ngijatega oleks kindlasti kasulik, kuid liigne usaldus pole kunagi soovitatav, kuna su meeskonnakaaslased vo\u0303ivad igal hetkel sinu vastu po\u0308o\u0308rduda. Hetkel, beetas, ja\u0308a\u0308b Dark Zone\u2019i ta\u0308ielik potentsiaal paraku realiseerimata, kuna ma\u0308ngijale ei pakuta missioone ja u\u0308lesandeid, mida la\u0308bida. U\u0308ksteise jahtimine on ku\u0308ll huvitav, kuid hakkab aja mo\u0308o\u0308dudes u\u0308sna kiiresti oma vo\u0303lu minetama."}, {"text_idx": "#000010", "text": "Va\u0308ljakuulutamisest alates ei ole The Division minu oodatuimate ma\u0308ngude nimekirjas ko\u0303rgele kohale ku\u0308u\u0308ndinud ning beeta seda tundmust muuta ei suutnud. Asi ei ole selles, et tegu oleks halva ma\u0308nguga. Mitmikma\u0308ngu austajad leiavad siit kindlasti nii mo\u0303ndagi ning The Division ongi eelko\u0303ige loodud so\u0303pradega ma\u0308ngimiseks. Lo\u0303ppude-lo\u0303puks tundus The Division mulle lihtsalt liiga tuttavlikuna. Vo\u0303ib-olla on see ma\u0308rk asjaolust, et tulistamisma\u0308ngude z\u030canr on muutunud u\u0308heu\u0308lbaliseks ja arendajad ei suuda enam uuendusmeelselt mo\u0303elda. Teisalt, vo\u0303ib-olla olen lihtsalt mina ise relvadest ja plahvatustest natukene tu\u0308dinud."}, {"text_idx": "#000013", "text": "Aastanumbriks on ku\u0308ll juba 2023, ent Andri on alles nu\u0308u\u0308d avastamas 2022. aasta ko\u0303ige paremat videoma\u0308ngu. Kuidas saab Elden Ringi karmis ja halastamatus maailmas hakkama ma\u0308ngur, kes pole varem Form Software\u2019i soulslike z\u030canri ma\u0308ngudega tutvust teinud? Kas mo\u0303o\u0303k visatakse po\u0303o\u0303sasse vo\u0303i ru\u0308hitakse vapralt edasi? Sten ..."}, {"text_idx": "#000015", "text": "Leho ma\u0308ngis... u\u0308heosalisi Euroopa sidescroller\u2019eid"}, {"text_idx": "#000016", "text": "Nagu juba kuuel varasemal aastal, tuleb ka ta\u0308navu jaanuaris minu tagasivaade Euroopas valmistatud sidescroller\u2019itele. Ning ..."}, {"text_idx": "#000018", "text": "Sten ja Allan on mo\u0303lemad ma\u0308nginud 2023. aasta esimest suuremat ma\u0308ngu ning leiavad, et tegemist ..."}, {"text_idx": "#000019", "text": "Leho ma\u0308ngis... 25 aasta vanuseid kihutamisi"}]